  Майя Бывальцева Удмуртиын выль коронавирус инфекциен нюръяськись эм ужасьёслы 128 миллион 400 сюрс манет тыризы. Со сярысь 29-тӥ инвожое мерлыко вотэсъёсын меӵак эфирез дыръя улосвыллэн тӧроез Александр Бречалов ивортӥз. Тыронъёс Росси азьмуртлэн Владимир Путинлэн пумкылъянэзъя азьланьтӥсько. Ватсаса тыронъёс Удмуртиысь тазалыкез утён удысысь 2 сюрс 870 ӧнерчиос басьтӥзы ни, со пӧлын 764 эмчиос, 1 сюрс 492 кузя шор ёзо эм ужасьёс, 614 кузя покчи эм ужасьёс но ӝог эмъюрттэт сётон машинаез нуллӥсьёс Александр Бречалов, Удмуртилэн тӧроезУлосвыл тӧролэн верамезъя, 12-19 инвожое тыронъёсты ёрос эмъюртъёсын ужасьёс басьтӥзы: Алнашысь, Гракысь, Пичи Пургаысь. Со 39 эм ужасьёс, со пӧлын 20 фельдшеръёс но выль коронавирус инфекциен черламъёсты нуллӥсь 19 водительёс. Ватсаса тыронъёслэн оглом быдӟалазы 1 миллион 500 сюрс манет.  Тегъёс: Ижкар Удмуртия коньдон эмчиос АлександрБречалов  